b'\n_START_ARTICLE_\nLGV Sud-Est\n_START_SECTION_\nTraseul\n_START_PARAGRAPH_\nLinia de mare vitez\xc4\x83 are o lungime de 409 km \xc3\xaentre localit\xc4\x83\xc8\x9bile Saint-Florentin \xc3\xaen departamentul Yonne la periferia Parisului \xc8\x99i Sathonay \xc3\xaen departamentul Rh\xc3\xb4ne la periferia Lyonului. Distan\xc8\x9ba total\xc4\x83 dintre principalele g\xc4\x83ri deservite este de 425 km \xc3\xaentre Gara Lyonului \xc3\xaen Paris \xc8\x99i Gara Part-Dieu \xc3\xaen Lyon. Acest traseu direct evit\xc4\x83 toate aglomera\xc8\x9biile urbane dintre Paris \xc8\x99i Lyon, \xc3\xaen special Dijonul, \xc8\x99i este mai scurt cu 87 de km fa\xc8\x9b\xc4\x83 de traseul clasic. _NEWLINE_Compatibilitatea sistemului TGV cu re\xc8\x9belele feroviare clasice a permis, la data construc\xc8\x9biei, realizarea de economii importante prin utilizarea infrastructurii feroviare deja existente pentru accesul la g\xc4\x83rile din centrul ora\xc8\x99elor. Aceasta a permis evitarea consturirii de infrastructuri noi \xc3\xaen zone urbane dense. Cu toate acestea, linia poate fii utilizat\xc4\x83 doar de c\xc4\x83tre trenurile de mare vitez\xc4\x83, singurele trenuri ce pot aborda rampele abrupte cu o \xc3\xaenclinare de p\xc3\xa2n\xc4\x83 la 35 la mie. _NEWLINE_Linia este conectata \xc3\xaen mai multe puncte la re\xc8\x9beaua clasic\xc4\x83 prin intermediul unor bretele de mare vitez\xc4\x83 la Pasilly-Aisy (15 km) pentru trenurile \xc3\xaen direc\xc8\x9bia Dijon \xc8\x99i Vallorbe, \xc8\x99i la M\xc3\xa2con-Pont-de-Veyle (6 km) pentru trenurile \xc3\xaen direc\xc8\x9bia Bourg-en-Bresse \xc8\x99i Savoia. De asemenea alte trei racorduri permit accesul trenurilor de servicii \xc8\x99i rerutarea trenurilor \xc3\xaen caz de incidente.\n_START_SECTION_\nCaracteristicile liniei\n_START_PARAGRAPH_\nLinia ocup\xc4\x83 o suprafa\xc8\x9b\xc4\x83 total\xc4\x83 de 1600 hectare, ceea ce corespunde unei l\xc4\x83rgimi medii de 40 m. Platforma are o l\xc4\x83rgime de 13 m, cele dou\xc4\x83 sensuri fiind situate la 4,2 m distan\xc8\x9b\xc4\x83. Pe toat\xc4\x83 lungimea ei, a fost prev\xc4\x83zut\xc4\x83 o band\xc4\x83 de 5 m l\xc4\x83rgime folosit\xc4\x83 drept arter\xc4\x83 de telecomunica\xc8\x9bii. Linia a fost proiectat\xc4\x83 pentru o vitez\xc4\x83 nominal\xc4\x83 de 300 km/h, majoritatea curbelor av\xc3\xa2nd o raz\xc4\x83 minim\xc4\x83 de 4000 m. _NEWLINE_Linia nu con\xc8\x9bine tuneluri \xc8\x99i totalizeaz\xc4\x83 17 lucr\xc4\x83ri de infrastructur\xc4\x83 importante \xc8\x99i alte 780 elemente curente (pasaje sub \xc8\x99i supra-terane, canale, etc). Linia este \xc3\xaenconjurat\xc4\x83 de un gard de protec\xc8\x9bie cu o lungime total\xc4\x83 de 850 km ce previne accesul accidental al persoanelor sau animalelor. _NEWLINE_Linia con\xc8\x9bine \xc3\xaen total 847 km de cale ferat\xc4\x83 cu \xc8\x99ine tip UIC 60 de 288 metri sudate \xc8\x99i traverse din beton de tip bi-bloc (dou\xc4\x83 blocuri de beton conectate prin intermediul unei bare metalice), \xc3\xaen num\xc4\x83r de 1660 pe km. Linia con\xc8\x9bine  116 aparate de linie telecomandate, din care 4 macaze ce pot fi abordate la 220 km/h \xc8\x99i 78 ce pot fi abordate la 160 km/h. Toate instala\xc8\x9biile feroviare sunt comandate de la un post central situat la Paris. _NEWLINE_Linia este electrificat\xc4\x83 \xc3\xaen 25 kV la 50 Hz prin intermediul a 8 sub-sta\xc8\x9bii conectate la re\xc8\x9beaua de 225 kV. Catenarul este alimentat printr-un cablu de cupru cu o lungime total\xc4\x83 de peste 1000 km sus\xc8\x9binut de 15.900 st\xc3\xa2lpi. Alimentarea este \xc3\xaen opozi\xc8\x9bie de faz\xc4\x83 ceea ce echivaleaz\xc4\x83 cu o alimentare la 50 kV, \xc8\x99i permite dezvoltarea de puteri de p\xc3\xa2n\xc4\x83 la 14.000kW. _NEWLINE_Datorit\xc4\x83 vitezei mare de deplasare a trenurilor panourile de semnalizare clasice nu pot fi observate de c\xc4\x83tre conductor. De aceea la construc\xc8\x9bia acesteia a fost dezvoltat sistemul TVM ce permite transmiterea \xc8\x99i afi\xc8\x99area informa\xc8\x9biilor \xc3\xaen interiorul cabinei de conducere. Acest sistem este actualmente utilizat pe ansamblul re\xc8\x9belelor de mare vitez\xc4\x83 din Fran\xc8\x9ba, Anglia \xc8\x99i Belgia. Datele sunt transmise prin intermediul \xc8\x99inelor prin semnale de frecven\xc8\x9b\xc4\x83 \xc3\xaenalt\xc4\x83, singurele indicatoare pe marginea liniei fiind delimitatoarele de sectoare feroviare.'